Võiks ju arvata, et "Videviku saaga" viimne teos tõmbab kõik lahtised otsad kokku nagu mitmeosaliste lugude puhul  tavaline, kuid võta näpust. Kuigi teekond kulminatsioonini venib seegi kord eht meyerlikult kuni teose lõpuni, on saabuv lahendus sedavõrd mittelõplik, et paratamatult tekib küsimus: Mis edasi saab? Iseäranis vastakaid tundeid võib lugejale põhjustada paratamatuna näiv lahing, milleks pea pool raamatut valmistutakse, kuid mis määramata ajaks edasi lükkub.  Loomulikult on rõõmustav, et peategelased pääsevad esialgu terve nahaga, kuid oht jääb ju endiselt alles ja mida toob tulevik, peab vist igaüks ise  otsustama. Seda muidugi juhul, kui autoril ei teki tahtmist neljaosalisele epopöale kunagi viiendat järge kirjutada.